ประจำเดือนไม่3เดือนจะเข้าเดือน4แล้วค่ะ ก่อนหน้านี้ประจำเดือนหายไปเกือบครึ่งปี เป็นแบบนี้มาตลอดค่ะ บางทีก็มีประจำติดต่อกัน3เดือนแล้วหลังจากนั้นก็หายไป ไม่เคยมีเพศสัมพันธ์มาก่อน อยากทราบว่าเกิดจากสาเหตุอะไรค่ะ
สวัสดีค่ะ หากไม่เคยมีเพศสัมพันธ์มาก่อน การที่ประจำเดือนไม่มานาน 3-4 เดือน ก็จะไม่ได้เกิดจากการตั้งครรภ์ แต่อาจเกิดจากสาเหตุ เช่น1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติ4. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำว่าควรไปพบแพทย์เพื่อตรวจหาสาเหตุ หากไม่ได้เกิดจากโรคทางกายต่างๆ แพทย์ก็อาจจ่ายยาฮอร์โมนมาทาน เพื่อให้ประจำเดือนมาเป็นปกติค่ะ